

**LIETUVOS RESPUBLIKOS ŠVIETIMO, MOKSLO IR SPORTO MINISTRAS**

**ĮSAKYMAS**

**DĖL 2024–2025 MOKSLO METŲ NACIONALINIŲ MOKINIŲ PASIEKIMŲ PATIKRINIMŲ TVARKARAŠČIO IR VYKDYMO BŪDO PATVIRTINIMO**

2024 m. rugsėjo 30 d. Nr. V-1087

Vilnius

Vadovaudamasi Lietuvos Respublikos švietimo įstatymo 38 straipsnio 4 dalimi ir Nacionalinių mokinių pasiekimų patikrinimų organizavimo ir vykdymo tvarkos aprašo, patvirtinto Lietuvos Respublikos švietimo, mokslo ir sporto ministro 2017 m. sausio 4 d. įsakymu Nr. V-6 „Dėl Nacionalinių mokinių pasiekimų patikrinimų organizavimo ir vykdymo tvarkos aprašo patvirtinimo“, 5 ir 12 punktais,

t v i r t i n u 2024–2025 mokslo metų nacionalinių mokinių pasiekimų patikrinimų tvarkaraštį ir vykdymo būdą (pridedama).

Švietimo, mokslo ir sporto ministrė Radvilė Morkūnaitė-Mikulėnienė

PATVIRTINTA

Lietuvos Respublikos švietimo,

mokslo ir sporto ministro

2024 m. rugsėjo 30 d. įsakymu

Nr. V-1087

**2024–2025 MOKSLO METŲ NACIONALINIŲ MOKINIŲ PASIEKIMŲ PATIKRINIMŲ** **TVARKARAŠTIS IR VYKDYMO BŪDAS**

|  |  |  |  |
| --- | --- | --- | --- |
| Pasiekimų patikrinimas | Data | Pradžia | Vykdymo būdas |
| 1. 4 klasių nacionaliniai mokinių pasiekimų patikrinimai: | | | |
| 1.1. Lietuvių kalba ir literatūra (skaitymas) | 2025 m. sausio 21 d. | 9 val. | Elektroninis1 |
| 1.2. Matematika | 2025 m. sausio 28 d. | 9 val. | Elektroninis1 |
| 1.3. Tautinių mažumų (baltarusių, lenkų, rusų) gimtoji kalba ir literatūra (skaitymas)2 | 2025 m. sausio 30 d. | 9 val. | Elektroninis1 |
| 2. 8 klasių nacionaliniai mokinių pasiekimų patikrinimai: | | | |
| 2.1. Lietuvių kalba ir literatūra (skaitymas) | 2025 m. vasario 4 d. | 9 val. | Elektroninis1 |
| 2.2. Matematika | 2025 m. vasario 25 d. | 9 val. | Elektroninis1 |
| 2.3. Tautinių mažumų (baltarusių, lenkų, rusų) gimtoji kalba ir literatūra (skaitymas)2 | 2025 m. vasario 27 d. | 9 val. | Elektroninis1 |

Pastabos.

1Mokyklose, turinčiose teisę mokyti nuotoliniu mokymo proceso organizavimo būdu, šiuo būdu jose besimokantys mokiniai ar buvę mokiniai, gyvenantys ne Lietuvoje, dėl laiko skirtumų negalintys nustatytu pasiekimų patikrinimo laiku dalyvauti pasiekimų patikrinime, mokyklos vadovo sprendimu pasiekimų patikrinimą gali laikyti nuotoliniu elektroniniu ar nuotoliniu būdu.

2Dalyvauja mokiniai, besimokantys mokyklose, kuriose įteisintas mokymas tautinių mažumų kalbos arba mokymas tautinės mažumos kalba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_